Vassili Rosladin

Vassili Rosladin (død 4. februar 1590, fornavnet kan også skrives Vasily/Vassilij) var en russisk adelsmann som flyktet til Estland for å unnslippe forfølgelsene og undertrykkingen til den russiske regenten Ivan den Grusomme. 

Da den russisk-svenske krigen hadde nådd elven ved grensebyen Narva på 1580 -tallet, flyktet et stort antall adelsmenn fra Russland og meldte seg til tjeneste for kongen av Sverige. Vassili Rosladin ble drept i slaget ved Kõrkküla den 4 februar 1590. Det er reist et steinkors til hans minne på stedet han falt, og stedet ligger i dag tett inntil motorveien mellom Narva og Tallinn i Lüganuse kommune i Ida-Viru fylke.

Referanser 

Dødsfall i 1590
Adelige personer
Estlands historie